Pardia

Palkansaajajärjestö Pardia on suomalainen ammattiliitto, johon on järjestäytynyt noin puolet valtion henkilöstöstä. Pardiaan kuuluu 24 jäsenjärjestöä, joiden yhteinen jäsenmäärä on noin 60 000. Enemmistö pardialaisista työskentelee valtion virastoissa ja laitoksissa sekä merkittävä osa liikelaitoksissa, yrityksissä, yliopistoissa ja Kelassa. Pardia on yksi Toimihenkilökeskusjärjestö STTK:n suurimmista jäsenliitoista.Pardia järjestönä (Pardia 2011) Pardiassa ovat vahvasti edustettuina sisäinen ja ulkoinen turvallisuus, tekniikka, valtion palvelu- ja hallintotehtävät, yliopisto-, tutkimus-, liikenne- ja tietotekniset alat sekä sosiaalivakuutusala. Pardian ydintehtävänä on neuvotella jäsenten edut turvaavat hyvät työ- ja virkaehto- sekä muut sopimukset. Pardian jäsenten palvelussuhteiden ehdoista merkittävin osa ratkaistaan keskustason sopimuksilla. Valtion sektorilla Pardia tekee keskustason virka- ja työehtosopimukset Valtion työmarkkinalaitoksen kanssa. Liitto sai nykyisen muotonsa vuonna 1993, kun STTK:n julkisen sektorin toimintaa järjestettiin uudelleen. STTK-J (STTK:n Julkisten alojen ammattijärjestö) jatkoi valtiosektorin liittojen neuvottelujärjestönä, johon liittyivät myös TVK:n valtiosektorin liitot.STTK-J pyristelee irti kiltin maineesta (Verkkouutiset 17.11.2000) Kuntasektorin liitot muodostivat oman neuvottelujärjestön KTN:n.KTN:n kotisivut STTK-J oli perustettu vuonna 1976 ja perustajina olivat STTK, KTK ja VTK, joiden tavoitteena oli koota STTK:n julkinen sektori yhteen neuvottelujärjestöön.Veijo Åberg: Kohti teknisten keskusliittoa. Kuntien Tekniset KTK 1970–2006 (Kuntien Tekniset KTK 2007), s. 68. Uusi nimi Palkansaajajärjestö Pardia otettiin käyttöön kilpailun jälkeen vuonna 2000, kun liitto oli laajentunut myös teknisten alojen ulkopuolelle. Pardialla viitataan työelämän tasa-arvoon (Par) sekä läpileikkaukseen (Dia) työmarkkinakentästä ja työyhteisöistä. ==Puheenjohtajat== *Jorma Reini 1976–1990 *Esa Swanljung 1990–1992 *Mikko Mäenpää 1992–1999Aikuiskoulutukseen panostettava enemmän (Uranus) *Matti Krats 1999–2005 *Antti Palola 2005–2013 *Niko Simola 2013– ==Jäsenjärjestöt== Pardian 24 jäsenjärjestöstä seitsemän (luettelossa "v") kuuluu järjestöön vain valtiolla työskentelevien jäsentensä osalta. Suomen Pankin Henkilöstöyhdistys (SPHY) on Pardian yhteistyöjärjestö.Jäsenjärjestöt (Pardia 2011) *Alkoholialan Toimihenkilöt *Henkilöstöunioni HU *Kelan toimihenkilöt *Maanpuolustuksen Henkilökuntaliitto MPHL *Maataloustoimihenkilöjärjestöjen liitto MTJL *METO - Metsäalan asiantuntijat (v) *ProUnioni *Rakennusinsinöörit ja -arkkitehdit RIA ry (v) *Sosiaali-, terveys- ja kasvatusalojen ammattiliitto STEKA *Suomen Konepäällystöliitto SKL (v) *Suomen Laivanpäällystöliitto SLPL (v) *Suomen Palomiesliitto SPAL ry (v) *Suomen Poliisijärjestöjen Liitto SPJL *Suomen Terveydenhoitajaliitto STHL (v) *Suomen Tietoliikennetekniset ST (v) *Tekniikan ja Tiedon Toimihenkilöt TTT *Tehy (v) *Tjänstemän vid Ålands Landskapsförvaltning TÅLC *Tullivirkamiesliitto *Työ- ja elinkeinohallinnon henkilöstöliitto THHL *Ulkoasiainhallinnon virkailijayhdistys UHVY *Verovirkailijain Liitto *Yliopistojen ja tutkimusalan henkilöstöliitto YHL == Lähteet == ==Aiheesta muualla== * Pardian kotisivut Luokka:STTK:n entiset jäsenjärjestöt